b"\n_START_ARTICLE_\nError hum\xc3\xa0\n_START_PARAGRAPH_\nL'error hum\xc3\xa0 \xc3\xa9s una expressi\xc3\xb3 que indica que un succ\xc3\xa9s desfavorable est\xc3\xa0 fortament condicionat per l'activitat de les persones que participen directament o indirectament en la realitzaci\xc3\xb3 i control d'un proc\xc3\xa9s, a vegades es pot atribuir a una mala praxi de les persones implicades. Ha estat citat com una causa o factor influent en cat\xc3\xa0strofes i accidents en ind\xc3\xbastries tan diverses com: centrals nuclears (accident de Txern\xc3\xb2bil, aviaci\xc3\xb3 (error del pilot), exploraci\xc3\xb3 espacial (accident del transbordador espacial Challenger), medicina (error m\xc3\xa8dic), construcci\xc3\xb3 (Pont del Mil\xc2\xb7lenni).\n_START_SECTION_\nT\xc3\xa8cniques d'an\xc3\xa0lisi per la fiabilitat humana\n_START_PARAGRAPH_\nExisteixen una varietat de m\xc3\xa8todes existents per l'an\xc3\xa0lisi de la fiabilitat humana. Dos tipus de m\xc3\xa8todes s\xc3\xb3n aquells basats en l'assessorament de la probabilitat de risc i els basats en una teoria cognitiva de control.\n_START_SECTION_\nT\xc3\xa8cniques basades en PRA\n_START_PARAGRAPH_\nUn m\xc3\xa8tode per analitzar la fiabilitat humana \xc3\xa9s una extensi\xc3\xb3 de l'assessorament de la probabilitat de risc (PRA): de la mateixa manera que un equip pot fallar en una planta, tamb\xc3\xa9 ho pot fer un operador hum\xc3\xa0 al cometre errors. En els dos casos, una an\xc3\xa0lisi (descomposici\xc3\xb3 funcional per l'equipament i l'an\xc3\xa0lisi de tasques per humans) articularia un nivell de detall que permetria assignar la fallada o la probabilitat d'error. Aquesta idea b\xc3\xa0sica est\xc3\xa0 darrere de Technique for Human Error Rate Prediction (THERP. Swain & Guttman, 1983). THERP pret\xc3\xa9n generar la probabilitat d'error hum\xc3\xa0 que s'incorporaria en un PRA. L'Accident Sequence Evaluation Program (ASEP) \xc3\xa9s una forma simplificada del THERP; una eina computacional associada \xc3\xa9s Simplified Human Error Analysis Code (SHEAN). M\xc3\xa9s recentment, la US Nuclear Regulatory Commission ha publicat el Standardized Plant Analysis Risk (SPAR).\n_START_SECTION_\nT\xc3\xa8cniques de Control cognitiu\n_START_PARAGRAPH_\nErik Hollnagel ha desenvolupat aquesta manera de pensar amb el seu treball a la Contextual Control Model (COCOM) i el Cognitive Reliability and Error Analysis Method (CREAM). COCOM modela l'activitat humana com una s\xc3\xa8rie de m\xc3\xa8todes de control estrat\xc3\xa8gics (basats en planificaci\xc3\xb3 a llarg termini), t\xc3\xa0ctics (basats en procediments), oportunistes (basats en el context actual), i aleatoris; i proposa un model de com esdevenen les transicions entre aquests m\xc3\xa8todes de control. Aquest model de transici\xc3\xb3 de m\xc3\xa8todes de control consisteix en un seguit de factors, incloent-hi l'estimaci\xc3\xb3 del resultat d'una acci\xc3\xb3 (\xc3\xa8xit o fallada) per part de l'operador hum\xc3\xa0, el temps que resta per complir l'acci\xc3\xb3 (adequat o inadequat), i el nombre d'objectius simultanis de l'operador hum\xc3\xa0 en aquell moment. CREAM \xc3\xa9s un m\xc3\xa8tode d'an\xc3\xa0lisi basat en COCOM.\n_START_SECTION_\nT\xc3\xa8cniques relacionades\n_START_PARAGRAPH_\nLes t\xc3\xa8cniques relacionades en seguretat enginyeril i fiabilitat enginyeril inclouen el Mode de Fallada i l'An\xc3\xa0lisi de conseq\xc3\xbc\xc3\xa8ncies, Hazop, Arbre de fallada i Systems Analysis Programs for Hands-on Integrated Reliability Evaluations."